Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 879/14/3306	Považská Bystrica, 23.1.2015
EEČ : 2-26-11-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol ako otec dvoch maloletých detí XXXXX, nar. XXXXX a XXXXX nar. XXXXX povinný podľa Zákona o rodine, ako aj podľa rozsudku Okresného súdu XXXXX sp. zn. XXXXX právoplatného dňom XXXXX prispievať na ich výživu po 200,- € mesačne, na obe deti spolu, vždy do 15. dňa v mesiaci, do rúk matky detí XXXXX,  bytom XXXXX, časť XXXXX túto povinnosť neplnil  vôbec, a to ani v mieste bydliska detí, ani na inom mieste a úmyselne sa je vyhýbal tak, že napriek tomu, že od 03.06.2013 je zamestnaný v s. r. o. XXXXX XXXXX až doposiaľ, na dohodu o vykonaní práce, pričom mu zamestnávateľ vyplácal mesačnú mzdu vo výške 420,- €, na výživu detí neplatil, čím mu za obdobie za obdobie od mája 2014 až do konca decembra 2014 vznikol dlh na výživnom vo výške 1600,- €,  

lebo zanikla trestnosť činu tým, že obv. XXXXX dodatočne uhradil celý dlh na výživnom a neplatenie výživného nemalo trvalo nepriaznivé následky na maloleté deti.

Odôvodnenie:
	Uznesením povereného príslušníka Obvodného oddelenia PZ XXXXX sp. zn. ORP-XXXXX zo dňa 03.09.2014 bolo začaté trestné stíhanie a uznesením zo dňa 31.10.2014, bolo vznesené obvinenie XXXXX, pre prečin zanedbania povinnej výživy podľa § 207 ods. 2 Tr. zák., ktorého sa mal dopustiť, podľa tohto rozhodnutia, na tom skutkovom základe, že hoci bol ako otec dvoch maloletých detí XXXXX nar. XXXXX a XXXXX, nar. XXXXX, povinný podľa Zákona o rodine, ako aj podľa rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX prispievať na ich výživu po 200,- € mesačne, na obe deti spolu, vždy do 15. dňa v mesiaci, do rúk matky detí XXXXX,  bytom XXXXX, časť XXXXX, túto povinnosť neplnil  vôbec, a to ani v mieste bydliska detí, ani na inom mieste a úmyselne sa je vyhýbal tak, že napriek tomu, že pracoval od 03.06.2013 v s. r. o. XXXXX XXXXX až doposiaľ, na dohodou o vykonaní práce, pričom poberal mesačne mzdu vo výške 420,- €, čím mu za obdobie od mája 2014 až do konca decembra 2014 vznikol dlh na výživnom vo výške 1600,- €. 

	Po skončení prípravného konania mi poverený príslušník PZ predložil dňa 14.01.2015 V vyšetrovací spis ČVS:ORP-XXXXX ktorý sa na vec vzťahuje, s návrhom na zastavenie trestného stíhania pre horeuvedený trestný čin voči obv. XXXXX, z dôvodu účinnej ľútosti. 

Preskúmala som vyšetrovací materiál  a zistila som, že návrh povereného príslušníka PZ je dôvodný. 

Z vyšetrovacieho spisu je zrejmé, že obv. XXXXX skutočne neplatil výživné od mája roku 2014, tak ako to bolo uvedené v uznesení o vznesení obvinenia, pričom do konca mesiaca september dlhoval na výživnom 1000,- €, ale od októbra 2014 začal dlh na výživnom, spolu s bežným výživným splácať a do konca decembra 2014 vyplatil celý dlh vo výške 1 600,- €.  

Trestné oznámenie vo veci podala matka detí XXXXX, ktorá bola neskôr vypočutá ako svedok a poškodená osoba, naposledy v tomto procesnom postavení dňa 12.01.2015. Vo svojich výpovediach uvádzala, že obv. XXXXX sa o deti zaujímal v rámci upraveného styku rozsudkom Okresného súdu XXXXX sp. zn. XXXXX zo dňa XXXXX právoplatným dňom XXXXX, ktorým bolo zároveň aj manželstvo obv. XXXXX a pošk. XXXXX, rozvedené. Ďalej vo výpovediach táto svedkyňa uvádzala, kedy a v akej čiastke začal obv. XXXXX prispievať na výživu detí. V poslednej výpovedi zo dňa 12.01.2015 potvrdila, že obv. XXXXX doplatil celý dlh na výživnom nielen za obdobie máj 2014 až september 2014, ale uhradil bežné výživné aj v mesiacoch október, november a december 2014, teda zplatil výživné vo výške 1.600,- €.

XXXXX uviedla, že dňa 08.10.2014 vložil  obv. XXXXX vložil na jej účet, vedený v peňažnom ústave, sumu 270,- € titulom výživného, ďalej dňa 20.11.2014 zaplatil takou istou formou 530,- €, následne dňa 15.12.2014 zaplatil na účet poškodenej 600,- € a nakoniec vyplatil dňa 12.01.2015 sumu 200,-€, čim takto uhradil celý dlh na výživnom v celkovej výške 1600,- €, čo predstavuje výživné za obdobie osem mesiacov, teda od mája 2014 do konca decembra 2014. Svedkyňa a poškodená, matka detí XXXXX potvdrila, že neplatenie výživného nemalo trvalo nepriaznivé následky na deti.

Obv. XXXXX bol vypočutý dňa 20.11.2014 a dňa 12.01.2015, pričom sa k trestnej činnosti doznal. Uviedol, že mal vedomosť o tom, že má platiť na výživu dvoch detí spolu po 200,- € mesačne. Výživné neplatil preto, lebo v auguste 2013 utrpel úraz na nohe, čo mu prekazilo možnosť ísť pracovať do XXXXX, kde predtým sezónne pracoval, a preto si musel nájsť prácu na území SR. Teraz je zamestnaný ako kuchár v podniku XXXXX pre s. r. o. XXXXX XXXXX, kde zarobí mesačne 400,- € až 450,- €. Obv. XXXXX potvrdil, že celý dlh na výživnom zaplatil prostredníctvom viacerých vkladov finančných prostriedkov na účet matky detí, vedený v peňažnom ústave XXXXX a.s., pobočka  XXXXX. Dlh na výživnom za obdobie od mája 2014 do konca decembra 2014 má uhradený a za mesiac január 2015 sa bude snažiť výživné uhradiť najneskôr do konca mesiaca. Svoje konanie oľutoval. 

Spisový materiál ďalej obsahuje rozsudok o výživnom Okresného súdu XXXXX sp. zn. XXXXX zo dňa XXXXX právoplatným dňom XXXXX ďalší rozsudok toho istého súdu o rozvode manželstva obv. XXXXX a XXXXX, rodné listy detí, potvrdenie základnej školy, ktorú deti navštevujú, fotokópiu dokladu z peňažného ústavu, z účtu poškodenej, z ktorého vyplýva, kedy a v akej sume zaplatil obv. XXXXX dlh na výživnom, správu od zamestnávateľa obv. XXXXX lekársku správu z ošetrenia obv. XXXXX v Nsp XXXXX, v súvislosti s vykĺbením jeho kolenného kĺbu, správy z úradu práce, sociálnej poisťovne a živnostenského registra, všetko inštitúcie z  XXXXX, odpis z registra trestov.

Obv. XXXXX pracuje od 03.06.2013 na dohodu o vykonaní  práce u zamestnávateľa s. r. o. XXXXX XXXXX, kde má čistú mesačnú mzdu vo výške 420,- €, na úrade práce evidovaný v kritickom období nebol, dávky a príspevky v hmotnej núdzi nepoberal, ani nepodnikal, súdne trestaný nebol. 

Podľa § 86 ods. 1 písm. a/ Tr. zák. trestnosť trestného činu, zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé  následky a  páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, jeho prečin nemal trvalo nepriaznivé následky na oprávnené osoby, čím využil ustanovenie o účinnej ľútosti, bolo možné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Gabriela Vašutová
prokurátorka